SVI :เสริมกำไรจากการซื้อ Seidelแนวโน้มปี 59 สดใสซื้อเป้า 6.30 บ.
SVI คาดการณ์กำไรหลักไตรมาส 4/58 ลดลง 32% เทียบช่วงเดียวกันของปีก่อนและ 51% เทียบไตรมาสก่อนหน้าสืบเนื่องจากอัตรากำไรขั้นต้นที่ลดลง ได้มีการปรับประมาณการปี 58 ลงในอัตรา 6% ดีลการซื้อ Seidel Electronics ที่ออสเตรีย ได้รับการอนุมัติแล้ว และคาดว่าจะแล้วเสร็จในเดือน ก.พ.59 ทำให้ได้รับประโยชน์การรุกตลาดยุโรป โดยเฉพาะ ออสเตรีย และสโลวาเกีย จึงคาดว่าจะเป็นแรงกระตุ้นราคาหุ้นได้ดี และเป็นประโยชน์ในระยะยาวในเรื่องการเติบโตของกำไร

8 ก.พ. 2559

บล.ดีบีเอสฯ ระบุในบทวิเคราะห์วันนี้ (8 ก.พ.) ว่า บริษัท เอสวีไอ จำกัด (มหาชน)หรือ SVI คาดการณ์กำไรหลักไตรมาส 4/58 ลดลง 32% เทียบช่วงเดียวกันของปีก่อนและ 51% เทียบไตรมาสก่อนหน้าสืบเนื่องจากอัตรากำไรขั้นต้นที่ลดลง ได้มีการปรับประมาณการปี 58 ลงในอัตรา 6%
ดีลการซื้อ Seidel Electronics ที่ออสเตรีย ได้รับการอนุมัติแล้ว และคาดว่าจะแล้วเสร็จในเดือน ก.พ.59 ทำให้ได้รับประโยชน์การรุกตลาดยุโรป โดยเฉพาะ ออสเตรีย และสโลวาเกีย จึงคาดว่าจะเป็นแรงกระตุ้นราคาหุ้นได้ดี และเป็นประโยชน์ในระยะยาวในเรื่องการเติบโตของกำไร
แนวโน้มปี 59 สดใส ทางผู้บริหารคาดว่ายอดขายจะเติบโตไปถึง 60-65% มาจากการแก้ปัญหาคอขวด (debottlenecking) รวมทั้งการได้ลูกค้ารายใหม่เข้ามา อัตราการเติบโตแบ่งเป็นการเติบโตจากภายในบริษัทเอง 35% (ลูกค้าเดิม 25% ลูกค้าใหม่ 10%) และอีก 30% จากดีลการซื้อกิจการ แต่ในประมาณการเราให้เติบโต 58% นอกจากนี้ได้มีการก่อสร้างโรงงานใหม่เพิ่มอีก 2 โรง พื้นที่ผลิตเป็น 24,200 ตารางเมตร คาดว่าจะแล้วเสร็จในปี 59
คงคำแนะนำ ซื้อ บริษัทประสบความสำเร็จที่การผลิตในปัจจุบันได้มาถึงก่อนเกิดเหตุไฟไหม้ประมาณไตรมาส 2/58 แล้ว คาดว่าอัตราการเติบโตกำไรปีนี้และปีหน้าสูงเป็น 29% และ 16% ตามลำดับ กำหนดราคาพื้นฐานไว้ที่ 6.50 บาท ซึ่งประเมินด้วย P/E ปี 59 ที่ 15 เท่า ราคาปิดมีส่วนเพิ่มอีก 13% ส่วนคาดการณ์อัตราผลตอบแทนปันผลปีนี้น่าพอใจเป็น 3.8%